Σε πλήρη λειτουργία βρίσκεται το πρόγραμμα HELIOS, για την οικονομική ενίσχυση και με σκοπό την ένταξη των προσφύγων στην ελληνική κοινωνία μέσω της προώθησης της αυτόνομης διαβίωσης.

Το πρόγραμμα υλοποιείται από τον Διεθνή Οργανισμό Μετανάστευσης (ΔΟΜ) και τους εταίρους του, με την υποστήριξη της Ελληνικής Κυβέρνησης και την χρηματοδότηση της Ευρωπαϊκής Επιτροπής.

Συγκεκριμένα, οι δράσεις που προβλέπονται είναι οι εξής:

1) Υποστήριξη στην εύρεση αυτόνομης κατοικίας και επιδόματος ενοικίου.

2) Μαθήματα ένταξης (ελληνική γλώσσα, πολιτιστικός προσανατολισμός και δεξιότητες καθημερινής ζωής)

3) Συνέδρια εργασιακής συμβουλευτικής και άλλων δραστηριοτήτων που σχετίζονται με την εργασιακή απασχόληση

Ωφελούμενοι του προγράμματος είναι οι πρόσφυγες στους οποίους γνωστοποιήθηκε από τη 1η Οκτωβρίου και μετά ότι τους χορηγήθηκε διεθνής προστασία και οι οποίοι διαμένουν σε ανοιχτές δομές φιλοξενίας, κέντρα υποδοχής και ταυτοποίησης, τοπικά συντονιστικά κέντρα διαχείρισης προσφυγικής κρίσης ή σε κάποιο ξενοδοχείο του προγράμματος FILOXENIA.

Στον παρακάτω πίνακα αναλύονται και παρουσιάζονται τα ποσά του επιδόματος ανάλογα με το μέγεθος της οικογένειας.

Διαβάστε περισσότερα στο επισυναπτόμενο αρχείο ''HELIOS'' στα δεξιά.